GiliGold/VAD_KnessetCorpus huggingface dataset:
דוד אביקר:
 גם מבחינת האולמות והחדרים הנוספים שקיימים במלון כדי לאפשר כמה שיותר פעילות והפרדת פעילויות כדי לגוון לכל הגילאים ולכל מי שאפשר
דוד אביקר:
 שאפו בהיבטים האלה
דוד אביקר:
 יצא לי להסתובב במלונות אחרים ואני רואה את ההבדלים
דוד אביקר:
 המלון כאן יותר מותאם למשפחות, זהו לקח  ששווה לקחת לעתיד, בעזרת השם שלא יהיה, שמנו עליו דגש במלונות שמותאמים למשפחות ומלונות שפחות
דוד אביקר:
     זכינו באתי אורלב, סמנכ"לית החמ"ד שנמצאת כאן במלון ומנהלת את המתקן, גם דבר שנתן בוסט משמעותי למלון
דוד אביקר:
 מבחינת כל מערכות החינוך, פעילויות הפוגה –  יש כאן את טספאי מטעם המועצה שנמצא כאן יומיום
דוד אביקר:
 מטבע הדברים גם המועצה נרתמה לכל מה שאפשר מתחילת הדרך, אנשים טובים לקחו אחריות רבה ולאט-לאט האחריות עוברת לרשויות בכל המובנים
דוד אביקר:
     שאלו על המעון והגנים, בהתחלה הם הופעלו על ידי מתנדבים מטלזסטון ומתנדבים מנווה אילן שנכנסו לכאן לאט-לאט
דוד אביקר:
 עדיין קיימים פערים נקודתיים מבחינת צוות, שעות, הילדים, אם כמה שזה נשמע הזוי הילדים שלנו לומדים ביד ושם, זה בית הספר שלהם
דוד אביקר:
 אני חושב שבחירת המיקום שגויה, אבל לאחר שהיא נעשתה ובית הספר מתנהל עדיין מתקשים להוציא את הילדים לעלות על הסעות בשעה 08:00, 08:30 לכל המאוחר
דוד אביקר:
 הילדים כאן עולים בסביבות 09:30 על הסעות, מאוחר מאוד
דוד אביקר:
      בשעה 13:30-13:00 הם חוזרים למלון כדי שיספיקו לאכול את ארוחת הצהריים וגם בגלל בעיות שעות
דוד אביקר:
 אני חושב שלנסות להאריך את יום הלימודים ואת השהייה של הילדים במסגרות, זה פער שקיים שעולה גם במעונות, בגנים ובמוסדות החינוך
דוד אביקר:
 דבר שמכניס גם אותם ליותר שגרה, וגם נותן להורים מעט יותר מנוחה
דוד אביקר:
 זו נקודה אחת
דוד אביקר:
 נקודה נוספת
שקלים:
שאלה, היום עד איזו שעה הם במסגרות?
דוד אביקר:
בבתי הספר עד 13:00, בשעה 12:45 הם משוחררים להסעות שם
דוד אביקר:
 ב-13:30 הם מגיעים למלון
שקלים:
ומה הם עושים?
דוד אביקר:
אוכלים ארוחות צהריים וכל יום מתחילה פעילות אחר הצהריים
שקלים:
כל יום יש פעילות אחר הצהריים?
דוד אביקר:
כל יום, כן
קריאה:
אתה מצפה שיישארו במוסדות יותר זמן ואיפה יאכלו את ארוחת צהריים, שם?
דוד אביקר:
כן
דוד אביקר:
 זה משהו שצריך לפתור אותו
קריאה:
יש צהרונים - - - צהרונים שיכסו את העניין הזה
קריאה:
 השאלה היא גם איך ההורים יסתכלו על זה?
דוד אביקר:
יש כאן ילדים שצוברים פערים משמעותיים בלימודים וכל נקודת מסגרת הם אחד מהדברים של החוסן המרכזי שיש להם
קריאה:
כיום ביד ושם יש יום לימודים ארוך עד 16:00? יש שם צהרונים והכל?
דוד אביקר:
אתי כנציגת החינוך שולטת יותר במה קורה בפועל בים ושם, היא תרחיב על כך בהמשך
דוד אביקר:
 בקצה, הילדים נמצאים כאן במלון ב-13:30, יוצאים מכאן ב-09:30
דוד אביקר:
 בתיכונים האירוע מורכב יותר
יצחק פינדרוס:
בית הספר ביד ושם משותף לעוד ישובים?
דוד אביקר:
 הוא בית ספר של מפונים שעשו בירושלים, נועם תושייה של - -
יצחק פינדרוס:
תכף נבקש את התייחסות משרד החינוך
שקלים:
אילו פעילויות יש לנוער? כמה בני נוער יש אצלכם - -
דוד אביקר:
במלון?
שקלים:
כן
דוד אביקר:
100 בני נוער שנמצאים במלון
דוד אביקר:
 יש כמעט 300 ילדים במלון
שקלים:
נוער זה ז' עד יב'?
קריאה:
12 עד 18
דוד אביקר:
בשבוע וחצי האחרונים קלטנו רכז נוער ורכזת ילדים שביחד עם אתי
דוד אביקר:
 יש לנו גם תושבת יישוב שנכנסה לתפקיד רכזת הקהילה שקלטנו עכשיו
דוד אביקר:
 הדברים האלה מכניסים למסגרת לאט-לאט את כל הפעילויות
דוד אביקר:
 בהתחלה הגיעו לכאן כל מיני מתנדבים על דעת עצמם והפעילו פעילויות כאלו ואחרות כי היה יותר מסובך, אבל הדברים נכנסים למסגרת
שקלים:
יש ספורט?
דוד אביקר:
יש ספורט, אבל פחות
אתי אורלב:
השבוע התחלנו חוגים באמצעות המועצה וחברת המתנ"סים
קריאה:
אתי לפרוטוקול
קריאה:
 הפרוטוקול לא מכיר אותך
קריאה:
 שם ותפקיד
יצחק פינדרוס:
למיקרופון
יצחק פינדרוס:
 אתי אורלב, מנהלת המסגרות של משרד החינוך
יצחק פינדרוס:
 תמשיך
דוד אביקר:
נושא החינוך הוא נקודה אחת
דוד אביקר:
 לנושא פעילויות אחר הצהריים והפוגה יש מענה טוב
דוד אביקר:
 משרדי הממשלה ברובם הגיעו לכאן ונתנו מענים בצורה כזו ואחרת, דברים שצריך היה במהלך אחר הצהריים
דוד אביקר:
      הנושא המרכזי שמעסיק כאן את התושבים ועשינו עליו כמעט כל שבוע שיח קהילתי, הוא נושא ההודעות המגומגמות וחוסר הבהירות למה קורה איתנו
דוד אביקר:
 מטבע הדברים זה מובן, אבל צריך להבין שאנשים שהעוגן המרכזי שלהם – הבית, לא נמצא איתם, ברגע שמישהו החליט להדליף הודעה של "מחר אתם חוזרים הביתה" ושום דבר לא היה ברור ולא נסגר –  נגרמה סערה רצינית מאוד שבעקבותיה עשינו כאן שיח קהילתי משמעותי
דוד אביקר:
 אני חושב שאחד הלקחים המרכזיים שלנו הם עוגנים של מידע על מה הולך לקרות, מתי, זמנים, גם אם האריכו עד ינואר, כמה שמוקדם יותר להיערך לאם מחליטים לקצר או מחליטים להאריך
דוד אביקר:
      יש כעת מספיק זמן לסדר את הפער המרכזי מבחינתנו – החזרה ליישובים
דוד אביקר:
 התהליך הזה צריך לקרות כבר במלון, תהליך שכל המשרדים הרלוונטיים צריכים לקחת בו חלק מהביטחון ביישוב עצמו, יש הבטחות רבות, אבל שום דבר לא קורה כרגע בשטח
דוד אביקר:
 זה פער משמעותי מאוד, הבטחות על –כיתות כוננות, תיקוני גדר, החלפת שערים חצי שבורים לשערים חשמליים, מצלמות, דברים שונים שברמת הביטחון ייתנו שקט נפשי לאנשים שיגידו "כן, אנחנו רוצים לחזור ליישוב"
יצחק פינדרוס:
מול מי אתם עובדים - - - ?
דוד אביקר:
היה לוועד זום עם היקל"ר, פיקוד העורף, הגורמים הללו
דוד אביקר:
 שוב, אלו הבטחות
דוד אביקר:
 כרגע הרבש"צ שלנו נמצא בשטח עם כיתת כוננות ואין ביישוב אפילו חמ"ל ממוגן לשבת בו
דוד אביקר:
 אנחנו כמעט 70 ימים מהמלחמה, לא הורידו ממ"מ אחד בגודל סביר של 7 על 7 שידע לאבזר חמ"ל רציני ומשמעותי, שקודם כל שידע לתת מענה אמיתי, ודבר שני תחושה לתושבים שחוזרים ליישוב אחר
דוד אביקר:
 ממושב שוקדה רואים את כל גגות בארי, חווינו שבת שבנסי ניסים עשרות המחבלים מסביב לא נכנסו ליישוב
יצחק פינדרוס:
כמה קילומטר אתם מהגבול?
דוד אביקר:
חמש
דוד אביקר:
 המרחק בינינו לבין בארי הוא שלוש דקות נסיעה עם כביש מחבר דרך היער
דוד אביקר:
 כל השבת, כולם חוו את כל הירי כאילו הוא בתוך היישוב
דוד אביקר:
 בסופו של דבר, כדי שאנשים יחזרו ליישוב הם חייבים את התחושה שמשהו השתנה
דוד אביקר:
 הלחימה בעזה פחות רלוונטית לשולחן כאן, אבל לפחות המשרדים שאמונים על היישוב והחזרה עצמה צריכים לעשות דברים בצורה מסודרת מבחינה – מנטאלית, חינוכית, חוסן, תהליכים שאנשים צריכים לעבור כאן, מבחינת הסדרת היישוב ותשובות יותר ברורות לשאלות כגון אם חוזרים ב-1 לינואר, האם הרכבות יהיו פתוחות? הצירים יהיו פתוחים? או שחוזרים למקום מלחמה?      אני לא יודע אם הנושא קשור לשולחן כאן, אבל כרגע רכזת הקהילה היא רכזת שבעזרת משרד החינוך, היא אמורה לעבוד או לא, אבל היא נמצאת כאן איתנו ועושה עבודה מטורפת
דוד אביקר:
 אבל ביישוב כמו שלנו ללא הכנסות רבות אין רכזת קהילה, אין מזכיר יישוב, הכל נעשה בהתנדבות
דוד אביקר:
 הבנתי שיש דיבורים דרך מנהלת תקומה, אבל עד היום אף אחד לא ישב איתי ועם מנהלת תקומה
דוד אביקר:
 כיושב ראש ועד יישוב, עד עכשיו אף אחד ממנהלת תקומה לא יצר איתי קשר ולא ישב איתי
דוד אביקר:
 דיברו איתי מהמועצה בזום על דברים שיעניינו את מנהלת תקומה, אבל בפועל אף אחד לא פנה לוועד היישוב, לא דיבר איתנו ולא ישב איתנו
יצחק פינדרוס:
- - - משרד החינוך על נושא החינוך
יצחק פינדרוס:
 אנחנו כוועדה הולכים לנהל דיון על נושא של מנהלת תקומה - - - מה קורה עם החזרה, מי כן מטופל, מי לא מטופל, איך מטופל
יצחק פינדרוס:
 אנחנו הולכים לעשות זאת - - - מנכ"ל הרשת עוד לפני הצהריים
יצחק פינדרוס:
 - - - הנושא הזה יצטרך להיות - - - נקרא למנהלת תקומה ונשמע מהם תשובות ברורות על הנושאים ששאלת - - - הלילה בתקציב שהועבר, חלק גדול מאוד מהתקציב שעבר הלילה מדובר על כיתות הכוננות ומרכיבי הביטחון
יצחק פינדרוס:
      מהפרסומים שהיו אתמול על 1
יצחק פינדרוס:
6 מיליארד שקלים מהכספים הקואליציוניים - - - הפער, ניסיתי להבין את הפער ופניתי לשר האוצר לשאול אותו במה מדובר
יצחק פינדרוס:
 הוא סיפר לי שהיה בתקציב הקואליציוני כסף לכיתות כוננות ליהודה ושומרון, קיצצו אותו מהתקציב הקואליציוני והעבירו לכיתות כוננות בצפון ובדרום
יצחק פינדרוס:
 כשזה מופיע זה מופיע כאילו החזירו אותו, אבל החזירו אותו למטרה אחרת - - - 600 מיליון שקלים לכיתות כוננות ומרכיבי ביטחון
יצחק פינדרוס:
      אבל - - - לשנות
יצחק פינדרוס:
 מנהלת תקומה צריכה לשבת אתכם בצורה מסודרת על העניין של איך חוזרים, מתי חוזרים
יצחק פינדרוס:
 אנחנו כוועדה נקיים ישיבה בשבוע הבא - - - בדיוק על הנושאים הללו
דוד אביקר:
אני רוצה לפנות לכל משרדי הממשלה, בסופו של דבר, צריך נציג שיוודא שכל הנושאים שנוגעים ביישובים מגיעים עד לוועדי היישוב שהם במגע ישיר עם התושבים
דוד אביקר:
 לפעמים יש פערים כי פנו ואמרו למישהו במועצה והדברים לפעמים לא עוברים, לא מגיעים עד למטה
דוד אביקר:
 ברגע שיש ועדי יישוב שהם זרוע המועצה ומשרד הפנים הדברים אמורים להגיע עד הקצה
יצחק פינדרוס:
אתה אצל ירקוני?
דוד אביקר:
לא
דוד אביקר:
 אצל תמיר עידן בשדות נגב
יצחק פינדרוס:
עוד נציג ישוב?
קריאה:
הדס דוד מהרווחה
יצחק פינדרוס:
אני רוצה תשובה של משרד החינוך לשאלה
יצחק פינדרוס:
 אני מעביר את המיקרופון לנציגת משרד החינוך ומיד נעביר אלייך
מיכל יצחקי:
שלום שוב
מיכל יצחקי:
 מיכל, ממשרד החינוך
מיכל יצחקי:
 אני רוצה שהוועדה תכיר ותדע שיש לנו שלושה סוגי מענים חינוכיים
מיכל יצחקי:
 אפשרות אחת היא מענים חינוכיים שנפתחו בתוך מתקני הקליטה שאנחנו קוראים להם "מתקני יחד", זאת אומרת שיש מסגרת חינוכית – בית ספר, מעון או גן שמתקיימת בתוך בית הספר
מיכל יצחקי:
 האפשרות השנייה היא בתי ספר יזומים, כך אנחנו קוראים לזה
מיכל יצחקי:
 למשל כיום יד ושם לא נותן מענה לקהל הרגיל שלו אלא נפתח שם בית ספר לחינוך, ובתוך בית הספר לחינוך מתקיים בית ספר שנותן מענה לרשויות השונות – שדות נגב או שדרות, מועצת העיר שלהם בחרה לאפשר לילדיה ללמוד שם
מיכל יצחקי:
 יש הסעות שיוצאות ממתקני הקליטה ומסיעות את התלמידים לשם
מיכל יצחקי:
 מדובר במסגרת של א' עד יב'
מיכל יצחקי:
      בנוסף פתחנו מסגרות כאלו – במכון כרם, בהיכל שלמה, בספרייה הלאומית הישנה, בגבעת רם בשפרינצק, במוזאון ארצות המקרא פתחנו מסגרת לחינוך מיוחד, בית ספר לחינוך מיוחד
מיכל יצחקי:
 נפתחו תשע מסגרות כאלו ויש לנו את כל התלמידים שמשתלבים במסגרות חינוך רגילות שלא פתחנו במיוחד
מיכל יצחקי:
 לדוגמה יערים שסיירנו שם מקודם, יערים ככיתות אורגניות השתלבו בבית הספר היסודי והתיכון הר-טוב
מיכל יצחקי:
 אלו הם המענים שאנחנו יכולים לתת
מיכל יצחקי:
      לשאלתך מקודם, למה הילדים עולים בשעה 08:30 על הסעה? כי הם מתנהלים כמו שמנהל בית המלון
מיכל יצחקי:
 אם ארוחת הבוקר מוגשת בשעה 07:00, אז ארוחת הצהריים תהיה בשעה 13:30 והם צריכים לחזור בזמן
מיכל יצחקי:
 ביערים מושיקו הקדים וההסעות יוצאות בשעה 07:20
יצחק פינדרוס:
כי הוא עשה עמדת סנדוויצ'ים
מיכל יצחקי:
נכון
מיכל יצחקי:
 הוא נתן מענה מותאם
מיכל יצחקי:
 אבל ביד ושם צריך למצוא איזון כי הוא כולל תלמידים רבים ממלונות שונים
יצחק פינדרוס:
אני אחדד את שאלתו, זו הייתה השאלה של חבר הכנסת וזה נכון
יצחק פינדרוס:
 לפי הבנתי, השאלה הייתה  בסופו של דבר, - - - שנינו בוגרי עיריית ירושלים, שנינו מחזיקים תיק חינוך בעיריית ירושלים, בסופו של דבר הוא החליף את המחליף שלי
יצחק פינדרוס:
 אם הייתה אפשרות לקיים שם יום חינוך ארוך, לספק ארוחות צהריים באמצעות עמותת לביא שמספקת ארוחות צהריים - - - עשרות אלפי מנות בירושלים וארוחות צהריים לבתי ספר
יצחק פינדרוס:
 פתרון יצירתי כי המצב כרגע לא עושה שכל
יצחק פינדרוס:
      לפי הפקקים בירושלים ילד נוסע מפה שלושת רבעי שעה ומגיע לשם בשעה 09:30, יוצא משם בשעה 12:45-12:30 על מנת להיות פה בשעה 13:30
יצחק פינדרוס:
 אם היו נותנים לו שם ארוחת צהריים וזה אפשרי, אני חושב שעיריית ירושלים תדע להתמודד עם זה כי יש לה ספקים, בשבילה מדובר במספר תלמידים נוספים
יצחק פינדרוס:
 מדובר על מערכת חינוך בסדר גודל של 250,000 תלמידים בירושלים והיא מספקת לחלק גדול מאוד ארוחות צהריים
יצחק פינדרוס:
 פשוט יש לחבר את הדבר הזה והילדים יחזרו לכאן בשעה 16:00-15:00 במקום ב-13:30, ייתן עוד כמה אוורור ל-20 מטרים בחדר
אתי אורלב:
אני רוצה לחדד את העניין
אתי אורלב:
 האוכל הוא לא הסוגיה
אתי אורלב:
 יש שתי סיבות לסוגיה שכרגע יום הלימודים שם לא ארוך
אתי אורלב:
 עניין כוח האדם שקיים שם, ובעיקר העניין שמיכל ציינה שמגיעים ליד ושם תלמידים מכמה בתי מלון
אתי אורלב:
 אנחנו כאן יכולים להחליט שמתחילים ללמוד בשעה 08:30
יצחק פינדרוס:
אני דיברתי על להאריך את היום
יצחק פינדרוס:
 אני לא חושב - - -
אתי אורלב:
אבל הבעיה היא סוגיית כוח האדם, לא סוגיה של אוכל כי מקבלים שם שוקו ולחמנייה
אתי אורלב:
 יש בעיה של איך להביא את כלל התלמידים
אתי אורלב:
 כאן שוקדה יכולים לצאת, אבל אי אפשר להתחיל את הלימודים לפני שכולם הגיעו מכל המלונות - - -
דוד אביקר:
מתי הם יצאו? אנחנו מבינים שבבוקר הם צריכים לאכול ארוחת בוקר
אתי אורלב:
הם אוכלים כאן - - -
דוד אביקר:
לגבי ארוחות הצהריים, כיום ברוב בתי הספר יש צהרונים
דוד אביקר:
 נותנים שם חוגים שיש כאן אחר הצהריים ופעילויות, אפשר לעשות שם את פעילויות אחר הצהריים
דוד אביקר:
 בסוף כשילד מגיע לכאן ב-16:00 אחר הצהריים, זה עוזר להורים עצמם, ממלא לילד את כל היום כמו שצריך
דוד אביקר:
 הוא מגיע לכאן ומשחק עד 19:00-18:30 מקסימום והולך לישון
דוד אביקר:
 זה כוח אדם - - -
מיכל יצחקי:
מדובר על בתי ספר יוזמים, נבדוק את הנושא
מיכל יצחקי:
 אתי מעלה סוגיה קשה, אבל נכונה בעניין כוח האדם, אבל זו לא בעיה לבדוק את העניין
מיכל יצחקי:
 עמותת לביא נותנת מענים רחבים בעיר, לא רק ארוחות צהריים אלא כרגע גם מתחזקת מעונות ופעוטונים
יצחק פינדרוס:
אמרתי עמותת לביא
יצחק פינדרוס:
 אפשר להכניס אותם - - - הם ישמחו לסייע
מיכל יצחקי:
נבדוק את הנושא
מיכל יצחקי:
 יום הלימודים לא מסתיים עם ארוחת הצהריים כשהם מגיעים למסגרות החינוך, בכל מסגרת חינוך יש גם חינוך בלתי פורמאלי
מיכל יצחקי:
 מהרגע שהם חוזרים בשעות אחר הצהריים יש מענים – החברה למתנ"סים שהסבה חוג לכל ילד לטובת מפונים במתקני קליטה, תנועות נוער, פעילויות יזומות כאלו ואחרות
קריאה:
- - - מענים מתוך מועצה?
יצחק פינדרוס:
אני מציע שתבדקו את הנושא, לפחות את החלק הזה - - - הילדים יחזרו בשעה 17:00-16:00
מיכל יצחקי:
זה לא סותר, אנחנו נבדוק
יצחק פינדרוס:
עמותת לביא בירושלים יודעת לתת לכל סוגי האוכלוסיות בירושלים, היא המעורב הירושלמי הכי גדול
יצחק פינדרוס:
 הם יכולים לתת – לערבים, חרדים ודוברי יידיש
יצחק פינדרוס:
 עמותת לביא יודעת לעשות זאת והם יעשו לכולם
יצחק פינדרוס:
 תבדקו איך לבצע את זה
צבי צימרמן:
ד"ר צימרמן, ממשרד הבריאות
צבי צימרמן:
 הנקודה הזו היא לא רק פה אלא לגבי כל המפונים שנמצאים כרגע במלונות
צבי צימרמן:
 בעלי מורה בליד"ה ויש שם מפונים שהגיעו מאור הנר וגם שם המערכת הייתה צריכה להתגמש כי הם צריכים לאכול ארוחת בוקר במלון ולהספיק להגיע לשעה 14:00 בחזרה למלון אוריינט
צבי צימרמן:
 צריך לחשוב באופן מערכתי ולא נקודתי
יצחק פינדרוס:
 מנהלת המלון
מאיר עמית:
צהריים טובים
מאיר עמית:
 קוראים לי נעמי עמית, מנכ"לית מלון נווה אילן
מאיר עמית:
 כמו שדוד פתח, אני אדבר מטעם המלון ומכולנו ואומר שלא יכולנו לבחור אורחים טובים יותר מכם
מאיר עמית:
 אתם מקסימים, נהדרים, שיתוף הפעולה בינינו, כולל פעם להגיד לא ופעם להגיד כן, לעלות את הכל על השולחן בצורה פתוחה, זה נדיר וכיף לנו אתכם
מאיר עמית:
 זה הנושא ההתחלתי
מאיר עמית:
      מעבר לכך בהתייחסות למה שדוד אמר בנושא התיאומים
מאיר עמית:
 כולנו יודעים שהתאריך הראשון היה עד 22 בנובמבר
מאיר עמית:
 לא ידענו עד 21 בנובמבר בשעה 22:00 אם מאריכים את שהייתכם עד 31 בדצמבר
מאיר עמית:
 אין שום סיבה שנדע בזמן כה מועט וקצוב שיש הארכה, לא הייתה שום הודעה פורמאלית ורשמית למרות שכולנו ידענו שלא תחזרו
מאיר עמית:
 גם כיום אנחנו יודעים שזה עד 31 בדצמבר
מאיר עמית:
 אנחנו כמלונות צריכים להתכונן לרגע שאחרי, גם על רקע איך אנחנו מתכוננים, מה עושים בחדרים, במלונות
מאיר עמית:
 כל נושא הנזקים שיש במלון, מה שקורה, יודעים להיערך להכל מראש
מאיר עמית:
      אנחנו לא יודעים אם תהיה הארכה או לא ובזה אני מתחברת לדוד, אבל אנחנו בטח לא יכולים לקבל את זה מספר ימים קודם
מאיר עמית:
 אנחנו מתכננים תכניות ונערכים לעשיה וחייבים לדעת זאת מספיק זמן מראש
מאיר עמית:
 תודה רבה לכם
דודו עוז:
צוהריים טובים לכולם
דודו עוז:
 שמי דודו עוז, מנכ"ל רשת מלונות C-Hotels שהמלון הזה שייך אליה
דודו עוז:
 יש לנו מלון נוסף בסמוך שאנחנו בהרצה שלו ונקרא מלון אלמונד, ומלון נוסף בצפון ליד מעלות שסגרנו עקב המצב
דודו עוז:
 ראשית, אני רוצה להודות על הפגישה ואומרים "טוב מאוחר מאשר אף פעם", אני חושב שהיינו יכולים לקדם לא מעט דברים אם הפגישה הייתה מתקיימת לפני מספר שבועות
דודו עוז:
 נמצאת איתנו פה מלונאיות, למשל אפרת שהגיעה מיד השמונה שחווה דברים שאנחנו חווים
דודו עוז:
      אני מצטרף לדבריהם של דוד ונעמי, ואנחנו עושים זאת באהבה - - - והחיזוק למי שחווה את החוויות האלה
דודו עוז:
 כולנו עדיין בטראומה, או נהיה, וליבי-ליבי עם – המשפחות, החטופים, החיילים, הפצועים, במהרה בימנו
דודו עוז:
 יש לנו לא מעט אנשים שגויסו בצווי 8
דודו עוז:
 בהתכתב עם מה שנעמי אמרה, הוצאנו מעל 120 עובדים לחל"ת
דודו עוז:
 זה נושא כבד , אני מדבר עם אנשים ומשפחות ואף אחד לא יודע מה ילד יום
דודו עוז:
       אני רוצה להסביר על אחד המקצועות המשמעותיים ביותר מבחינת כוח אדם ומשאבי אנוש – המלונאות
דודו עוז:
 זה לא הייטק למרות שיש תוכנות שונות, אלא שלגייס ולהכשיר אנשים לוקח חודשים
דודו עוז:
 חווינו זאת בקורונה ונאלצנו לשקם מחדש ולגייס עוד מנהלים ועובדים שפרשו מהתחום כי כמו התושבים הם היו צריכים למצוא פרנסה למשפחה ועשו הסבות שונות
דודו עוז:
 לא אכנס לכל נושא התיירות הנכנסת שלא ידוע מה יהיה איתו
דודו עוז:
     בינואר עתיד להתקיים כנס גדול בספרד שאין סיכוי שנטוס אליו, במרס כנס עולמי ענק בברלין ואני כמעט בטוח שלא נהיה שם
דודו עוז:
 נפגשנו עם שר התיירות, ההתאחדות, כולם עוסקים בנושא
דודו עוז:
 יושב-ראש הוועדה ציין שנוכחים כאן כל המשרדים
דודו עוז:
 אנחנו צריכים תשובות
דודו עוז:
 אני מבין שלא הכל בידיכם, אבל צריך שתקצרו תהליכים
דודו עוז:
 בהמשך למה שנעמי אמרה אנחנו צריכים לדעת לוחות זמנים, לא רק הם אלא גם תושבי שוקדה
דודו עוז:
     המלון כאן מארח לא רק את תושבי שוקדה
דודו עוז:
 במשך מספר שבועות שהו כאן תושבים ותיקים מיד מרדכי שלאחר מכן העבירו אותם לקיסריה על מנת לאחד אותם עם הקהילה שלהם, כי רוב המפונים מיד מרדכי שהו במלון בחדרה
דודו עוז:
 היו כאן מקריית שמונה, יש כאן משלומי, מזיקים
דודו עוז:
 זה לא רק שוקדה, נכון שדוד וטוני - - - יישר כוח לטוני על כל העבודה המסורה והתקשורת
דודו עוז:
 אני מודה לכולם
דודו עוז:
 דוד הודית לנו וזה קטן, אנחנו עושים זאת באהבה מכל הלב ואני חושב שזה מראשון העובדים ועד אחרון המנהלים
דודו עוז:
     אני פונה אליכם נציגי המחוזות, אנחנו רוצים תשובות ואי אפשר שזה יהיה כמו שהיה בהתחלה גם בנושא ההחזרים והתוכנות
דודו עוז:
 אנחנו יושבים ימים ולילות, לילות כימים להקליד נתונים כדי לקבל החזרים ואישורים
דודו עוז:
 נמצאת כאן אפרת מיד השמונה ששוחחתי איתה קודם, סליחה על הביטוי, אנחנו אוכלים מרורים בנושא כי אנחנו צריכים לשלם משכורות לספקי הבשר, עופות, דגים, אנרגיה, חשמל וארנונה
דודו עוז:
 טרם קיבלנו זיכוי
דודו עוז:
 אנחנו מצפים לזיכויים, הטבות בעלויות קבועות רבות
דודו עוז:
     אני פונה אליכם ודרככם לשרים, לוועדות, למנכ"לי המשרדים, אנחנו רוצים לקבל הטבות רבות כי אנחנו במלחמה וייקח זמן לשקם את המלון
דודו עוז:
 אני לא מלין על כלום כי יש מלונות שיותר ויש מלונות שפחות, אני מכיר לא מעט אנשים באילת שמתים לברוח משם כי יש שם בעיית התנהגות של בני הנוער, בים המלח ביקרתי השבוע וגם שם יש בעייתיות כי אנשים כבר מטפסים על הקירות, שם הם לא יכולים להגיע לחצי שעה נסיעה או שלושת רבעי שעה של בית ספר
דודו עוז:
 כאן קיים היתרון שאנחנו מבודדים עם ירוק וטבע ורחוק מהעיר
דודו עוז:
 הכי חשוב שנקבל תשובות, תקצרו תהליכים בבקשה
דודו עוז:
 אני חושב שזו מהות המסר מאיתנו ואני מדבר גם בשם קולגות נוספים, מנהלי רשתות ומלונאים רבים שאני בקשר איתם על בסיס יומי או דו-יומי
דודו עוז:
      צריכים לקבל תשובות כי חוסר הוודאות הוא הכי גרוע
דודו עוז:
 אודה לכם מראש בשם כולנו אם תוכלו לקדם תהליכים
דודו עוז:
 יישר כוח
יצחק פינדרוס:
אתייחס לאחר מכן
אפרת שלף:
שמי אפרת, מנכ"לית מלון יד השמונה שנמצא כאן ליד, מלון קטן יחסית עם 57 חדרים
אפרת שלף:
 בימים הראשונים הכל היה מתרומות שהשגנו מיהודים ונוצרים אוהבי ישראל שנתנו תרומות ליישוב, והתארחו אצלנו מפונים רבים מאשקלון שברחו והגיעו אלינו
אפרת שלף:
 המלון מאוכלס ונמצאים אצלנו מטעם המדינה, מועצה אזורית שדות הנגב ומהצפון
אפרת שלף:
 בגלל שהמלון קטן עולות מספר בעיות
אפרת שלף:
      קודם כל, אודה למועצת מטה יהודה שעשתה מעל ומעבר
אפרת שלף:
 לקחו כסף מהמושבים ומאתנו היישובים, והשקיעו במלונות
אפרת שלף:
 מיד שמו נציג בכל יישוב שיתכלל, יטפל ויסדר את כל הדברים
אפרת שלף:
 משרד החינוך היו הראשונים ששמו נציג שלהם לפתור את בעיות הילדים
אפרת שלף:
 הגיעו אלינו ילדים עם טראומות והמועצה שמה עובדים סוציאליים רבים, פסיכולוגים, פסיכיאטרים ומשרד החינוך, ובכל זאת עדיין יש ילדים שלא מוכנים ללכת לבתי הספר
אפרת שלף:
     יש לנו בחורה בשם שרון שביחד עם משרד החינוך הקימו מרכז למידה עם מחשבים כי יש ילדים שלא מוכנים לנסוע לבתי הספר שלהם בגלל טראומות
אפרת שלף:
 לדוגמה ילדה שבמשך חודש הייתה מתחת למיטה שלה בממ"ד ולא הסכימה לצאת, חגגה את בת המצווה שלה בתוך הממ"ד והיא לא מוכנה ללכת לאף בית ספר
אפרת שלף:
 זו ילדה שחיה מתרומות אצלנו כי הם מאשקלון ולא מוכנים לממן אותם ולעזור להם
אפרת שלף:
 כמוה יש לנו מספר ילדים
אפרת שלף:
 יש ילד שכבר לא ילד, בן 30 משלוה, הם הסכימו לתת עבורו כסף ולפני מספר דקות קיבלתי הודעה שהם לא מוכנים יותר ואנחנו עוזרים לו מתרומות
יצחק פינדרוס:
מאיזה ישוב? מאשקלון?
אפרת שלף:
הוא מאשקלון
יצחק פינדרוס:
לאשקלון יש תקצובים
אפרת שלף:
יש כאן ישובים כמו מעגלים, ישובים שהם מעל שבעה קילומטרים שיש שם ילדים עם צרכים ובעיות שלא נותנים להם ואנחנו כיישוב החלטנו ואני נתתי הוראה במלון שאנחנו ממשיכים את השהות למשפחה הזו על סמך תרומות
אפרת שלף:
 הם שוהים אצלנו על תרומות ולא ניתן להם לחזור לביתם כי הילד עדיין מטופל בשלוה בירושלים
אפרת שלף:
 יש לנו עדיין בעיות
אפרת שלף:
 לגבי החינוך הבלתי פורמאלי אחר הצהריים - -
יצחק פינדרוס:
אני מבקש להעביר - - - לתושבים באשקלון, למנהלת הוועדה - - - אנחנו נעקוב אחרי זה כי לאשקלון יש תקצוב
אפרת שלף:
נכון
אפרת שלף:
 היו אצלנו שתי משפחות מאשקלון שתקצבו אותן בהתחלה
יצחק פינדרוס:
יש תקצוב
יצחק פינדרוס:
 בהחלטת הממשלה - - -
אפרת אדרי שרעבי:
שמי אפרת אדרי שרעבי, אני ממחוז ירושלים של משרד הרווחה
אפרת אדרי שרעבי:
 התקצוב מסתיים מחר, ב-29 לחודש ועיריית אשקלון ערוכה לקבל את כל תושביה ולבנות עבורם מערכים
אפרת אדרי שרעבי:
 החלטת הממשלה מסתיימת מחר ורובם חזרו בשבוע שעבר, ב-21
אפרת אדרי שרעבי:
 כל אוכלוסיות הרווחה שפונו מאשקלון - - -
יצחק פינדרוס:
היא מדברת על ילד של שלוה שעד היום שלוה שילמו?
אפרת אדרי שרעבי:
אני לא מכירה את המקרה הספציפי
אפרת אדרי שרעבי:
 אבל כל אוכלוסיות הרווחה, אם זה קשישים - - - אנשים עם צרכים מיוחדים אמורים לחזור מחר
אפרת אדרי שרעבי:
 עיריית אשקלון נערכת גם מבחינת שירותי הרווחה לתת מענים לאנשים הללו, ואם צריך לקשר אותו עם שלוה כדי לבנות מערך אפילו מרחוק, אנחנו יכולים לנסות לבחון את האפשרות שהם יתגייסו וימשיכו לתת לו מענים
אפרת אדרי שרעבי:
 אני חושבת שעיריית אשקלון עושה מאמצים רבים על מנת לקלוט בחזרה את תושביה
יצחק פינדרוס:
התיאור שהיא נתנה - - -
אפרת אדרי שרעבי:
אני לא יודעת
אפרת אדרי שרעבי:
 אני מדברת על - - -
אפרת שלף:
המשפחה פנתה עשרות פעמים, אם היו עונים במועצה היה טוב
אפרת שלף:
 מועצת אשקלון לא עונים לטלפונים של התושבים
אפרת אדרי שרעבי:
לא באתי לסנגר על השלטון אלא על האירוע - - -
אפרת שלף:
ניסינו לעזור להם כבית מלון
אפרת אדרי שרעבי:
האירוע שעיריית אשקלון מתמודדת איתו - - -
יצחק פינדרוס:
תעבירו לוועדה את הפרטים ותהיו איתה בקשר ונראה - - -
אפרת שלף:
לגבי החינוך הבלתי הפורמאלי, אצלנו ביד השמונה בימים הראשונים היו כמויות של מתנדבים, הגיעו מתנדבים רבים מכל מועצה
אפרת שלף:
 לצערנו זה ירד משמעותית
אפרת שלף:
 אין לנו
אפרת שלף:
 בגלל שאצלנו מכל כיתה יש כשבעה, שמונה או תשעה ילדים, הם חוזרים מבית ספר ב-13:30, אין להם כרגע פעילויות
אפרת שלף:
 אנחנו מנסים לגייס פעילויות ביחד עם המועצה וכרגע אין, לא מצליחים להשיג להם פעילויות לאחרי הצהריים והילדים מטפסים על הקירות והורסים את המלון
אפרת שלף:
 חייבים למצוא פעילויות למלונות הקטנים יותר
דוד אביקר:
יום הלימודים הארוך יכול לפתוח פעילויות רבות
אפרת שלף:
לגבי האוכל, אם תפנו לכל בתי המלון - - - לנו אין בעיה כבתי מלון, אני רואה שגם אצל נעמי, אין לנו בעיה לפתוח את ארוחות הבוקר מוקדם או להתארגן עם סנדוויצ'ים
יצחק פינדרוס:
לא, הבעיה היא לא - - -
אפרת שלף:
לנו אין בעיה
אפרת שלף:
 זה עניין של משרד החינוך שצריך לטפל
אפרת שלף:
 יש לנו גם בעיה בהסעות, אני לא יודעת איך זה בנווה אילן, אבל אתמול היה איחור גדול של ההסעה של כמעט שעה
אפרת שלף:
 הילדים הסתובבו בין המכוניות כמעט שעה בגלל איחור בהסעה
אפרת שלף:
 הבעיה כרגע היא עם הילדים, צריך לנסות לפתור להם
אפרת שלף:
 לצערי גם יש הורים שיושבים עם הידיים בכיסים מחכים שיעשו להם כל מיני פעילויות
אפרת שלף:
 זה לא היה כך
אפרת שלף:
 קודם היו אצלי מאשקלון ואשקלון תרמו מיוזמתם
אפרת שלף:
 לא כל הקיבוצים והמושבים מוכנים לעזור אלא מחכים שאנחנו כמועצה וכמלון נפתור להם את הפעילויות
שקלים:
כמה ילדים יש אצלכם?
אפרת שלף:
יש אצלנו 56 ילדים שמחולקים לפי גילאים שונים
אפרת שלף:
 ביקשנו מהמועצה לנסות לפנות לנווה אילן ואולי לחבר בין המלונות, אבל ההורים לא כל כך רוצים להסיע
אפרת שלף:
 אתמול אמרתי להם "לחוג בבית אתם כן מסיעים? אז תסיעו גם פה
אפרת שלף:
 נווה אילן קרוב מאוד"
קריאה:
יעל מרמות שפירא?
יעל דניאל:
שמי יעל דניאל, מנהלת מרכז שפירא שהוא מקום חינוכי ואכסניית נוער, לא כולם מכירים
יעל דניאל:
 אנחנו אכסניה גדולה יחסית יש לנו כ-100 חדרים
יעל דניאל:
 כיום אנחנו מאכלסים את תושבי שדרות
יעל דניאל:
 זה מעין קיבוץ, קבוצה אורגנית שהתחילה עם 288 אנשים שחלקם הלכו להשכיר דירות או לגור אצל משפחות
יעל דניאל:
 כיום יש כ-200, ילדים רבים
יעל דניאל:
      סלחו לי שאני לא זוכרת שמות, אני מתחברת מאוד למה שאמרת ולדברי מנכ"ל רשת C-Hotels, לכל העניין של מה קורה יום אחרי וההודעות הקצרות
יעל דניאל:
 מאוד מתחברת מהצד הניהולי והטכני שלנו
יעל דניאל:
 אני אגיד גם דברים מדהימים על המועצה האזורית שנתנה לנו יד ותמיכה כמו שכולם אמרו
יעל דניאל:
      הילדים אצלנו הולכים לבית הספר מבוא חורון עד כיתה ז'
יעל דניאל:
 יוצאים בשעה 07:30 עם הסעה וחוזרים בשעה 14:00, שוב, זה לא היה כך מההתחלה אלא מתנהל כך בשלושת השבועות האחרונים עד שהתגבשנו ומצאנו את הדרך
יעל דניאל:
 שינינו את שעות הפתיחה של חדר האוכל ל-07:00 עד 09:00 וכיום ההתנהלות היא שהם נכנסים לחדר האוכל בשעה 07:00, מכינים את הכריכים בחדר האוכל, יוצאים בשעה 07:30 להסעה וחוזרים בשעה 14:00
יעל דניאל:
     במקום יש פעוטון ומעון וגן חובה הולכים לגן ביישוב, ונוער שנוסע לישיבות ואולפנות בירושלים
יעל דניאל:
 קיימת שגרה מסוימת והגרעין הוא גרעין של אנשים שברובם מכירים אחד את השני והם יצרו כל מיני בעלי תפקידים, מי שמוביל אצלנו הוא נתנאל סרוסי שהוא יועץ ראש המועצה, ויש קבוצה שמצאה לעצמה כמו קיבוץ
יעל דניאל:
      כל הקשיים הטכניים שתוארו קיימים גם אצלנו
יעל דניאל:
 יש לנו המון אולמות וכיתות שאפשרנו להם לניהול פעילויות
יעל דניאל:
 כל העניין הטכני של המערכת, זה ימים ולילות